Karoo Staproete • Heuningland
Sirkelroete en stap ongeveer 103 km. | Almal kamp met eie beddegoed en tente.
R4 595 per persoon (2022)
R4 995 per persoon (2023)
3 Etes per dag. (Aandete dag 1 tot middagete dag 5)
Middagetes bou jy jou eie toebroodjie, bestanddele word verskaf
Die vervoer van alle tente, klere en stoele na die volgende oornagplek
Gemaklike stap tekkies/Trail Runners (nie "hiking boots nie") en klere
Ons volg tot 'n groot mate die spoor van Sylvester die leeu. Ons doen 'n sirkelroete in die mooie Karoo en stap ongeveer 103 km oor 4 dae. Hierdie deel van die Karoo kan nie vanaf die hoofpaaie gesien word nie. Die staproete sal duidelik gemerk wees en elkeen stap teen sy eie spoed.
Almal arriveer vanaf 15h00 op die plaas Welgemoed se kampterrein 71 km van Beaufort-Wes af. Dit is net 'n bymekaarkomplek en elkeen slaan sy eie tent op. Bostoilette en 'n emmer met warmwater vir stort word voorsien. Die voertuie bly hier totdat die stap voltooi is.
Die eerste skof is 'n ver stap, maar relatief maklik aangesien dit meer afdraande en gelykpad is. Dit maak ook die ander dae korter. Ons stap in 'n tweespoorpad in die bo-lope van die Koekemoersrivier. Vandag is 'n kombinasie van tweespoor- en groter grondpad.
Ons gaan onder plate Soetdoringbome deurstap wat 'n regte afdak vorm vir lang ente. Let op na of luister vir koedoes. Die laaste paar kilometer is dit die pragtige Oukloofpas, waar ons 'n kronkelende riviertjie elf keer oorsteek.
Dit is net opdraand in die begin om uit die kloof te kom en dan is dit weer platterig. Ons is dan op die rand van die Afrika plato. Die plato is op die Nuveldberge en dit is 'n nuwe veld, heel anders en sonder doringbome. Hierdie dag sien ons ook die oop vlaktes van die Groot Karoo.
Ons stap vir 'n lang ent langs die Karoo Nasionale Park se grensdraad. Hopelik is hier 'n geleentheid om mooi wild te sien. Daar is, vir die wat wil, die opsie om te gaan kyk waar Sylvester uitgekom het. Die laaste deel van vandag se stap gaan jou bederf met van die mooiste panoramiese uisigte. Dit is ook ons laaste dag saam en elkeen kan bietjie ontspan voordat die lang pad huistoe aangedurf word.
Die volgende artikel oor Heuningland se staproete was gepubliseer in die "WEG!" tydskrif, geskryf deur Erns Grundling: Leeuloop in die Karoo